# Klimatilpasning: Hvordan indretter vi os på forhøjet vandstand og/eller skybrud?

**Baggrund**

En effektiv klimatilpasningsstrategi kræver et godt vidensgrundlag, og at der i håndteringen af en specifik risiko udvælges de rette måleredskaber og handlemuligheder.   
Udarbejdelse af en handlekraftig strategi kræver, at man påbegynder en række processer:

1) Identificerer klimafølsomme områder og sektorer;

2) foretager risikovurderinger på hvilke områder og sektorer indsatsen skal fokuseres;

3) Identificerer potentielle tilpasningsmuligheder.

Du/i skal forsøge at løse spørgsmålene bl.a. ved hjælp af kortmateriale, fx

* <http://miljoegis.mim.dk/spatialmap?&profile=miljoegis-klimatilpasningsplaner>   
  De to øverste temalag, *Bluespot 2016* og *Havstigning 2016* er de temalag du/I primært skal arbejde med i denne opgave. Brug desuden temalaget skyggekort, der ligger under lagene *baggrundskort.*
* GoogleEarth

**Produktkrav**I skal lave en 3-4 min. lang ScreenCast (vejledning nedenfor).   
Inddrag relevante illustrationer/figurer, som viser eksempler på tilpasningsløsninger.

Brug gerne cases fra følgende link som hjælp: <https://www.klimatilpasning.dk/cases-overview/?f=18050>

Gør det klart for læser/lærer om der er tale om klimatilpasning i forhold til oversvømmelser fra havet eller i forbindelse med skybrud.

**1)** Identificer klimafølsomme områder i en by efter eget valg.

1. Hvilke områder af byen er særligt følsomme?

**2)** Foretag risikovurdering

1. På hvilke lokaliteter er det vigtigt at gøre en indsats?
2. Hvad ligger til grund for denne vurdering?


**3)** Identificer potentielle tilpasningsmuligheder

1. Hvilke muligheder er der
2. Hvilke tilpasningsstrategier er bedst egnede
   * Billigste
   * Mest effektive
   * Mest populære
3. Har kommunen / byen planer om at tilpasse?

**Vejledning til Screencast-O-Matic**

Screencast-O-Matic er et værktøj til at optage hvad der sker på computeren.

(I skal arbejde i grupper - sørg for at I har en computer med webcam)

* Gå ind på: http://www.screencast-o-matic.com/
* Opret en profil (øverst til højre) - Se informations-video!
* Installer Screencast-O-Matic – hvis I bare trykker ”kør”, så lægges programmet så I kan køre programmet fra startknappen ( ) i nederste venstre hjørne.
* Før I går i gang skal I tjekke at lyden bliver optaget!

|  |
| --- |
| Gem jeres svar og data, så de kan indgå i besvarelsen af den overordnede problemstilling ”Hvordan bliver byer bæredygtige?”  **HUSK:** *Jo bedre data – des bedre argumentation.* |